Coba ja seiklusretk Kagu-Yukatani vihmametsa rüpes on peidus Coba, üks sadadest maya keskustest poolsaarel. Tutvume  selle omal ajal väga suure linna (50km2) olulisemate arhitektuurimälestisega. Ronime kõrguselt teise maia püramiidi Nohoch Mul'i tippu. Nohoch Mul on 42 m kõrgune, kõrgeim maiapüramiid on Calakmulis Campeche osariigis. Tipust avaneb uskumatu vaade üle tiheda metsaga kaetud Yukatani. Jalavaeva vähendamiseks võib Coba väravas väikese lisatasu eest laenutada jalgratta või kolmerattalise velorikša, millel saab sõita 2 inimest.  Peale Cobat algab päeva seikluslik osa. Kiigume köiel üle cenote, laskume köie  abil sügavusse ja ujume cenote soojas, uskumatult läbipaistvas ja puhtas vees, sõidame kanuuga kaunil laguunil. Ekskursiooni hinnas on maia naiste poolt valmistatud maitsev lõuna. Ekskursiooni ei soovitata neile, kellel pole harjumust ja tahtmist tegeleda füüsilist pingutust nõudvate asjadega.  Hind: 1400 krooni.  Lastele ei soovitata. Kui siiski osalevad, siis täishinnaga. Hinnas on: sõit kliimaseadmega bussis, ingliskeelse seiklusgiidi  teenused, sissepääs Cobasse ja kohalik giid, köisronimise varustus, kanuu, lõuna ja joogid.